ai4bharat/Pralekha huggingface dataset:
মানবসম্পদবিকাশমন্ত্রক
ডিজাইন উদ্ভাবনের জন্য জাতীয় উদ্যোগের অবস্থা
নতুন দিল্লি, ২ ফেব্রুয়ারি, ২০২২
সরকার ২০১৪ সালের মার্চ মাসে "ডিজাইন উদ্ভাবনের জন্য জাতীয় উদ্যোগ " প্রকল্প চালু করেছে।দেশে উদ্ভাবন, নকশা এবং সৃজনশীল সমস্যা সমাধানের সংস্কৃতি বিষয়ে প্রচারের জন্য এই প্রকল্পের মাধ্যমে ২০টি ডিজাইন ইনোভেশন সেন্টার , একটি ওপেন ডিজাইন স্কুল  এবং একটি ন্যাশনাল ডিজাইন ইনোভেশন নেটওয়ার্ক  প্রতিষ্ঠা করা হয়েছে। বর্তমানে,৬৪টি স্পোক সহ হাব-স্পোক মডেলের ওপর ২০টি ডিআইসি প্রতিষ্ঠিত হয়েছে। ডিআইসি হাবগুলির মধ্যে রয়েছে ১০টি ইন্ডিয়ান ইনস্টিটিউট অফ টেকনোলজি ,৯টি কেন্দ্রীয়/রাজ্য সরকারী বিশ্ববিদ্যালয় এবং একটি স্কুল অফ প্ল্যানিং অ্যান্ড আর্কিটেকচার৷বোম্বে আইআইটি'তে ওডিএস এবং ব্যাঙ্গালোরে'র ইন্ডিয়ান ইনস্টিটিউট অফ সায়েন্সে এনডিআইএন প্রতিষ্ঠিত হয়েছে।
এনআইডিআই প্রকল্পের মাধ্যমে কোনো নির্দিষ্ট জেলায় তহবিল বরাদ্দ প্রদান করা হয় না। এই প্রকল্পের উদ্দেশ্য হল উদ্ভাবন এবং সৃজনশীল সমস্যা সমাধানের সংস্কৃতি বিষয়ে প্রচার করা। এই ডিআইসিগুলি কেবলমাত্র নকশা শিক্ষার প্রসারের উপরে নজর দেয় নি, বরং নকশা ক্ষেত্রে গবেষণা ও উন্নয়নমূলক কার্যক্রমগুলিকেও পরিচালিত করছে, যা ভারতীয় অবস্থার সঙ্গে সামঞ্জস্যপূর্ণ সামাজিক সমস্যায় উদ্ভাবনী সমাধানগুলি তৈরি করার জন্য অনুঘটক হয়ে ওঠেছে। ডিআইসিগুলি দেশে নকশা উদ্ভাবনে সংস্কৃতির বিকাশসাধন করছে এবং এমন একটি পরিবেশ তৈরি করছে, যেখানে শিক্ষার্থী ও মানব জীবনে পরিবর্তন আনতে সহায়ক হয়েছে। এই প্রকল্পের অধীনে, ৫০টিরও বেশি স্টার্ট-আপ চালু/সাহায্য করা হয়েছে।প্রায় ২০০০টি উদ্ভাবনী পণ্য উৎপাদন শুরু /সরবরাহ এবং প্রায় ২৫০টি পেটেন্ট দাখিল করা হয়েছে।
রাজ্যসভায় আজ এক প্রশ্নের লিখিত উত্তরে এ কথা জানিয়েছেন কেন্দ্রীয় শিক্ষা প্রতিমন্ত্রী শ্রী সুভাষ সরকার।
CG/SS
(Visitor Counter : 101
প্রধানমন্ত্রীরদপ্তর
গুরুদ্বার বের সাহিবে প্রধানমন্ত্রীর শ্রদ্ধাজ্ঞাপন
নয়াদিল্লি, ৯ নভেম্বর, ২০১৯
প্রধানমন্ত্রী শ্রী নরেন্দ্র মোদী সুলতানপুর লোধির গুরুদ্বার বের সাহিবেআজ শ্রদ্ধা নিবেদন করেন। তাঁর সঙ্গে ছিলেন কেন্দ্রীয় খাদ্য প্রক্রিয়াকরণমন্ত্রী শ্রীমতী হরসিমরাত কউর বাদল, পাঞ্জাবের রাজ্যপাল শ্রী ভি পি সিংবাদনোরে ও পাঞ্জাবের মুখ্যমন্ত্রী ক্যাপ্টেন অমরিন্দর সিং।
প্রধানমন্ত্রী গুরুদ্বারের মূল চত্বরে প্রার্থনায় অংশ নেন ও গ্রন্থীরাতাঁকে শাল উপহার দেন। এরপর, প্রধানমন্ত্রী ঐ চত্বরটি ঘুরে দেখেন ও যে কুলগাছের নিচে শ্রী গুরু নানক দেবজি ১৪ বছর সাধনা করেছিলেন, সেখানে যান।
সফর শেষে প্রধানমন্ত্রী ডেরা বাবা নানকের উদ্দেশ্যে রওনা দেন। সেখানেতিনি কর্তারপুরের উদ্দেশ্যে পূণ্যার্থীদের জন্য নির্মিত যাত্রী প্রতীক্ষালয়ের উদ্বোধন ও প্রথম জাঠার যাত্রার সূচনা করবেন।
CG/CB/DM
(Visitor Counter : 68
প্রধানমন্ত্রীরদপ্তর
ইজরায়েলের সাধারণ নির্বাচনে বেঞ্জামিন নেতানিয়াহুর সাফল্যে প্রধানমন্ত্রীর অভিনন্দন
প্রধানমন্ত্রী ভারত-ইজরায়েল কৌশলগত অংশীদারিত্বকে অগ্রাধিকার দেওয়ায় ইজরায়ের প্রধানমন্ত্রী ইয়াইর লাপিড-কে ধন্যবাদ জানিয়েছেন
নয়াদিল্লি, ০৪ নভেম্বর, ২০২২
প্রধানমন্ত্রী শ্রী নরেন্দ্র মোদী ইজরায়েলের সাধারণ নির্বাচনে জয়লাভের জন্য বেঞ্জামিন নেতানিয়াহুকে অভিনন্দন জানিয়েছেন।
ভারত-ইজরায়েল কৌশলগত অংশীদারিত্বকে অগ্রাধিকার দেওয়ায় শ্রী মোদী প্রধানমন্ত্রী ইয়াইর লাপিড-কেও ধন্যবাদ জানিয়েছেন।
এক ট্যুইট বার্তায় প্রধানমন্ত্রী বলেছেন;
“নির্বাচনে সাফল্যের জন্য আমার বন্ধু @netanyahu-কে মাজেল টোভ । ভারত-ইজরায়েল কৌশলগত অংশীদারিত্বকে আরো শক্তিশালী করার জন্য আমাদের যৌথ উদ্যোগ অব্যাহত থাকবে, সে বিষয়ে আমি আশাবাদী।”
“ভারত-ইজরায়েল কৌশলগত অংশীদারিত্বকে অগ্রাধিকার দেওয়ায় @yairlapid- আপনাকে ধন্যবাদ। আমি আশা করি আমাদের জনসাধারণের পারস্পরিক সুবিধার জন্য বিভিন্ন বিষয় নিয়ে আমরা যে ফলপ্রসূ মতবিনিময় করেছি তা অব্যাহত থাকবে।”
PG/CB/NS
(
প্রতিরক্ষামন্ত্রক
মস্কোতে দ্বিতীয় বিশ্ব যুদ্ধের ৭৫তম বিজয় দিবসের প্যারেডে ভারতের তিন বাহিনী অংশ নেবে
নয়াদিল্লি, ১৭ জুন, ২০২০
দ্বিতীয় বিশ্ব যুদ্ধের ৭৫তম বার্ষিকী উদযাপন উপলক্ষ্যে রুশ ও অন্যান্য বন্ধুত্বপূর্ণ দেশের ব্যক্তিদের বীরত্ব ও ত্যাগের প্রতি শ্রদ্ধা জানাতে মস্কোতে একটি সামরিক কুচকাওয়াজের আয়োজন করা হয়েছে। প্রধানমন্ত্রী শ্রী নরেন্দ্র মোদী চলতি বছরের ৯ই মে বিজয় দিবসে রাশিয়ার রাষ্ট্রপতি মিঃ ভ্লাদিমির পুতিনকে শুভেচ্ছা বার্তা পাঠিয়েছেন। প্রতিরক্ষা মন্ত্রী শ্রী রাজনাথ সিং রাশিয়ার প্রতিরক্ষা মন্ত্রী মিঃ সার্গেই শোইগুকেও একইরকম অভিনন্দন বার্তা পাঠিয়েছিলেন।
রাশিয়ার প্রতিরক্ষা মন্ত্রী আগামী ২৪শে জুন মস্কোতে বিজয় দিবসের কুচকাওয়াজে ভারতীয় সেনাবাহিনীকে অংশগ্রহণ করার জন্য আমন্ত্রণ জানিয়েছিলেন। সেই আমন্ত্রণের প্রেক্ষিতে ভারতের প্রতিরক্ষা মন্ত্রী এই কুচকাওয়াজে তিন বাহিনীর ৭৫ সদস্যের একটি দল পাঠানোয় সম্মত হয়েছেন। এই কুচকাওয়াজে অন্যান্য দেশের সঙ্গে ভারতীয় তিন বাহিনীর সদস্যরাও অংশগ্রহণ করবেন। এই কুচকাওয়াজে অংশ নেওয়ার উদ্দেশ্য হল রাশিয়ার মানুষের সঙ্গে একসাথে দ্বিতীয় বিশ্ব যুদ্ধের বীর সেনানীদের প্রতি শ্রদ্ধা এবং সম্মান প্রদর্শন করা।
(CG/SS/DM
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ৮৮ কোটিরও বেশি ছাড়িয়েছে
দেশে গত ২৪ ঘণ্টায় ৬৫ লক্ষ ৩৪ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৭.৮৫ শতাংশ, যা ২০২০-র মার্চ থেকে এ যাবৎ সর্বাধিক
দেশে গত ২৪ ঘণ্টায় নতুন করে আক্রান্তের সংখ্যা ২৩ হাজার ৫২৯
দেশে সুস্পষ্টভাবে করোনায় আক্রান্তের সংখ্যা ২ লক্ষ ৭৭ হাজার ২০, যা মোট আক্রান্তের ০.৮২ শতাংশ
সাপ্তাহিক-ভিত্তিতে আক্রান্তের হার ১.৭৪ শতাংশ, যা গত ৯৭ দিন ৩ শতাংশের নীচে
নয়াদিল্লি, ৩০ সেপ্টেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৬৫ লক্ষ ৩৪ হাজার ৩০৬। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ৮৮ কোটি ৩৪ লক্ষ ৭০ হাজার ৫৭৮।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৭২,৪৭০
৮৮,৮২,১৩১
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৫২,১১৬
১,৪৯,৭১,৭৬৭
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৩৫,৭৮,৫৬,৮৮৬
৮,১০,২৯,৬১১
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৫,৮৮,৮১,৬৪৬
৭,৬২,১৪,৯৯৩
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
১০,১০,১০,৬২৩
৫,৫৮,৯৮,৩৩৫
|
|
মোট
|
|
|
|
৮৮,৩৪,৭০,৫৭৮
দেশে গত ২৪ ঘণ্টায় সুস্থ হয়েছেন ২৮ হাজার ৭১৮ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৩০ লক্ষ ১৪ হাজার ৮৯৮।
জাতীয় স্তরে সুস্থতার হার বর্তমানে ৯৭.৮৫ শতাংশ, যা ২০২০’র মার্চ থেকে এ যাবৎ সর্বাধিক।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ৯৫ দিন দৈনিক আক্রান্তের সংখ্যা ৫০ হাজারের নীচে রয়েছে।
গত ২৪ ঘণ্টায় নতুন করে আক্রান্ত হয়েছেন ২৩ হাজার ৫২৯ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ২ লক্ষ ৭৭ হাজার ২০, যা গত ১৯৫ দিনে সর্বনিম্ন এবং মোট আক্রান্তের ০.৮২ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১৫ লক্ষ ৬ হাজার ২৫৪টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৫৬ কোটি ৮৯ লক্ষ ৫৬ হাজার ৪২৯।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.৭৪ শতাংশ, যা গত ৯৭ দিন ৩ শতাংশের নীচে। একইভাবে, দৈনিক আক্রান্তের হার দাঁড়িয়েছে ১.৫৬ শতাংশ। দৈনিক-ভিত্তিতে আক্রান্তের হার গত ৩১ দিন ৩ শতাংশের নীচে রয়েছে এবং গত ১১৪ দিন ৫ শতাংশের নীচে।
(CG/SS/SB
জলশক্তি মন্ত্রক
১০০ দিনের 'সুজলাম ' প্রচারের সূচনা
সুজলম প্রচারের মূল লক্ষ্য দেশজুড়ে গ্রামগুলিকে দ্রুত উন্মুক্ত স্থানে শৌচকর্ম মুক্ত করা
নতুন দিল্লী ২৫ শে অগাস্ট,২০২১
("আজাদি কি অমৃত মহোৎসব"উদযাপনের অঙ্গ হিসাবে কেন্দ্রীয় জলশক্তি মন্ত্রক দেশজুড়ে ১০০ দিনের 'সুজলম' প্রচারের সূচনা করেছে। এর মূল লক্ষ্য হলো দেশজুড়ে অধিক সংখ্যক গ্রাম গুলিকে উন্মুক্ত স্থানে শৌচকর্ম মুক্ত করা।একই সঙ্গে বর্জ্য জল ব্যবস্থাপনার অঙ্গীকার।পাশাপাশি গ্রাম পর্যায়ে ১০ লক্ষ সোক-পিট নির্মান ও অন্যান্য পুনর্ব্যবহারযোগ্য জলের ব্যবস্থাপনা কর্মসূচী গ্রহণ। প্রচারের সূচনা আজ থেকে শুরু হয়েছে,চলবে আগামী ১০০ দিন।
এই প্রচারের মাধ্যমে গ্রামগুলিতে শুধুমাত্র সোক-পিট নির্মাণ বা বর্জ্য জল ব্যবস্থাপনার পরিকাঠামো নির্মাণের উদ্যোগ নেওয়া হবে তা নয় পাশাপাশি জলাধারগুলিরও দীর্ঘমেয়াদী সংস্কারের ক্ষেত্রে সাহায্য করা হবে।বর্জ্য জলের সঠিক নিষ্কাশন এবং বুজে যাওয়া জলাশয়,গ্রামাঞ্চলের সবথেকে বড়ো সমস্যা।এই প্রচার বর্জ্য জল ব্যবস্থাপনা এবং বুজে যাওয়া জলাশয়গুলির পুনর্গঠনে বিশেষভাবে সাহায্য করবে।
এছাড়াও এই প্রচার কর্মসূচীর মাধ্যমে সামাজিক অংশগ্রহনের মধ্যে দিয়ে এসবিএমজি দ্বিতীয় পর্যায়ের গতি আসবে।উন্মুক্ত স্থান শৌচকর্ম মুক্ত করার সচেতনতাও বৃদ্ধি পাবে।
এসবিএমজি প্রথম পর্যায়ের প্রচারের মঞ্চ থেকে সচেতনতা বৃদ্ধি এবং আচরণগত পরিবর্তনের লক্ষ্য অর্জন করা সম্ভব হয়।
গ্রাম গুলিতে এই প্রচারের মাধ্যমে যে কর্মসূচী নেওয়া হবে তার মধ্যে উল্লেখযোগ্য হলো:
সামাজিক পরামর্শ সভা,খুলি বৈঠক,গ্রাম সভার বৈঠক সংগঠিত করে বর্তমান পরিস্থিতির পর্যালোচনা।
উন্মুক্ত স্থানে শৌচকর্ম না করার ধারাবাহিকতা বজায় রাখা এবং বর্জ্য জল নিষ্কাশনের জন্য সোক পিটের সংখ্যা নির্ণয় করা।
সোক পিট নির্মাণের কাজ ত্বরান্বিত করা।
প্রয়োজন মতন শৌচালয় নির্মাণ।পাশাপাশি গ্রামে প্রতিটি নবনির্মিত গৃহে শৌচালয় আছে কিনা তা নিশ্চিত করা।
CG/PPM
সড়কপরিবহণওমহাসড়কমন্ত্রক
শ্রী নীতিন গড়করি সড়ক নিরাপত্তা সংক্রান্ত সমস্যাগুলি সম্মিলিতভাবে মোকাবিলা করার জন্য সংশ্লিষ্ট পক্ষকে সংবেদনশীল হওয়ার ওপর জোর দিয়েছেন
নয়াদিল্লী, ১০ মে, ২০২২
কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি সড়ক নিরাপত্তা সংক্রান্ত সমস্যাগুলি সম্মিলিতভাবে মোকাবিলা করার জন্য সংশ্লিষ্ট পক্ষকে সংবেদনশীল হওয়ার ওপর জোর দিয়েছেন। সোমবার ভারতের জাতীয় মহাসড়ক কর্তৃপক্ষ/সড়ক পরিবহণ ও মহাসড়ক মন্ত্রক এবং সেফ লাইফ ফাউন্ডেশন যৌথভাবে আয়োজিত এক অনুষ্ঠানে তিনি বলেন, সড়ক নিরাপত্তা অত্যন্ত গুরুত্বপূর্ণ বিষয়। সড়ক দুর্ঘটনা শূন্যে নামিয়ে নিয়ে আসার বিষয়ে সকলকে আরও বেশি সচেতন হতে হবে। তিনি বলেন, কেন্দ্রীয় সরকার সড়ক নিরাপত্তাকে সর্বোচ্চ অগ্রাধিকার দিয়েছে। ২০২৪ সালের মধ্যে সড়ক দুর্ঘটনা ৫০ শতাংশ হ্রাস করার লক্ষ্যমাত্রা নেওয়া হয়েছে বলেও তিনি জানান।
শ্রী গড়করি উচ্চপদস্থ আধিকারিকদের যত দ্রুত সম্ভব সড়ক নিরাপত্তা উন্নত করার জন্য সেফ লাইফ ফাউন্ডেশনের প্রস্তাবিত বিভিন্ন কৌশল ও সমাধান বিবেচনা এবং বাস্তবায়নের নির্দেশ দিয়েছেন।
কেন্দ্রীয় মন্ত্রী বলেছেন, ব্ল্যাক স্পটগুলির বিষয়ে অবিলম্বে ব্যবস্থা নিতে হবে। তিনি এ বিষয়ে তাৎক্ষণিক ব্যবস্থা, দীর্ঘমেয়াদী ও স্বল্পমেয়াদী পদক্ষেপ নেওয়ার কথা জানান। সড়ক দুর্ঘটনা শূন্যে নামিয়ে নিয়ে আসার জন্য সমস্ত আঞ্চলিক আধিকারিক ও প্রকল্প অধিকর্তাদের শপথ নেওয়া উচিত বলেও উল্লেখ করেন কেন্দ্রীয় মন্ত্রী।
CG/SS/NS
(Visitor Counter : 84
রেলমন্ত্রক
মেট্রো রেল যাত্রীদের কোভিড বিধির বিষয়ে সচেতন করে তোলার উদ্যোগ
কলকাতা, ২২ জুলাই, ২০২১
মেট্রো রেলের যাত্রীদের কোভিড বিধি সম্পর্কে সচেতন করার জন্য মেট্রো কর্তৃপক্ষ বেশ কিছু উদ্যোগ নিয়েছে। বিভিন্ন স্টেশনে পাবলিক অ্যাড্রেস সিস্টেম থেকে কোভিড বিধির বিষয়ে নিয়মিত ঘোষণা করা হয়। এছাড়াও মেট্রো রেলে কর্মরত আরপিএফ জওয়ানরা লাউড স্পিকার নিয়ে বিভিন্ন স্টেশনে এবং চলন্ত ট্রেনে কোভিড বিধি মেনে চলার গুরুত্ব সম্পর্কে প্রচার করছেন। মহামারী রোধে এই বিধি মেনে চলা অত্যন্ত জরুরি। মেট্রো কর্তৃপক্ষের সঙ্গে যাত্রীরা যাতে সহযোগিতা করেন তার জন্য তাঁরা যাত্রীদের সঙ্গে মতবিনিময়ও করছেন। সব নাগরিকদের ঐক্যবদ্ধ প্রয়াসে এই মহামারীর বিরুদ্ধে লড়াই জেতা সম্ভব।
মেট্রো যাত্রীরা এই উদ্যোগের ভূয়সী প্রশংসা করেছেন। তাঁরা মেট্রো কর্তৃপক্ষের সঙ্গে সব রকমের সহযোগিতার হাত বাড়িয়ে দিয়েছেন।
CG/CB/NS
(Visitor Counter : 32
কেন্দ্রীয়মন্ত্রিসভা
দেশে চিকিৎসা সংক্রান্ত সরঞ্জাম নির্মাণে উৎসাহ প্রকল্পে কেন্দ্রীয় মন্ত্রীসভার অনুমোদন
নতুনদিল্লি, ২১ মার্চ ২০২০
প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রীসভার আজকের বৈঠকে দেশে চিকিৎসা সামগ্রী উৎপাদন সংক্রান্ত দুটি প্রকল্পর অনুমোদন দেওয়া হয়েছে।
১। চারশো কোটি টাকা ব্যয়ে চারটি চিকিৎসা সংক্রান্ত সরঞ্জাম পার্কের সাধারণ পরিকাঠামো গড়ে তোলার জন্য আর্থিক ব্যবস্থাপনা সংক্রান্ত প্রকল্প
২। দেশে অভ্যন্তরীণ ক্ষেত্রে ৩,৪২০কোটি টাকা মূল্যের চিকিৎসা সংক্রান্ত সরঞ্জাম উৎপাদনে উৎসাহ ভিত্তিক প্রকল্প। ২০২০-২১ থেকে ২০২৪-২৫ – এই ৫ বছরের মধ্যে এই প্রকল্পটি বাস্তবায়িত হবে।
চিকিৎসা সংক্রান্ত সরঞ্জামের ক্ষেত্রে ২০১৮-১৯ অর্থবর্ষে ৫০,০২৬ কোটি টাকার বাজার ছিল। ২০২১-২২ অর্থবর্ষে যা বৃদ্ধি পেয়ে হবে ৮৬,৮৪০ কোটি টাকা। দেশের ৮৫% এই ধরণের সরঞ্জাম বিদেশ থেকে আমদানী করতে হয়।
যথাযথ পরিকাঠামোর অভাবে দেশে চাহিদা থাকা সত্ত্বেও এতদিন এই সরঞ্জামগুলি দেশে খুব কমই তৈরি হত। তাই এই ক্ষেত্রে উৎসাহ দেবার জন্য উৎপাদনভিত্তিক এই উদ্যোগ। বিনিয়োগকে আকৃষ্ট করতে এই প্রকল্পে ২০১৯-২০ অর্থ বর্ষকে ভিত্তি বর্ষ ধরে বিক্রি বৃদ্ধি হলে পাঁচ শতাংশ হারে উৎসাহ ব্যঞ্জক প্রকল্পে ছাড় দেওয়া হবে ।
এর ফলে ক্যানসারের চিকিৎসায় রেডিওথেরাপি সহ নানা সরঞ্জাম, নিউক্লিয়ার ইমেজিং ডিভাইস, হৃদরোগ চিকিৎসায় ব্যবহৃত নানা সামগ্রী দেশে তৈরিতে ২৫ থেকে ৩০ টি সংস্থাকে সাহায্য করা হবে।
দেশে চিকিৎসা সরঞ্জাম সামগ্রী নির্মাণের পার্কগুলির মাধ্যমে এইসব পণ্য উৎপাদনে ব্যয় কমবে। এই প্রকল্পে আগামী পাঁচ বছরে৬৮,৪৩৭কোটি টাকা বেশি চিকিৎসার সরঞ্জাম তৈরি হবে। এর ফলে ৩৩,৭৫০ অতিরিক্ত কর্মসংস্থান তৈরি হবে এবং বিদেশ থেকে আমদানীর উপর নির্ভরতা কমবে।
CG/CB
(Visitor Counter : 141
প্রধানমন্ত্রীরদপ্তর
কর্ণাটকের মান্ডিয়ায় বাস দুর্ঘটনায় নিহতদের স্মৃতিতে শোক প্রকাশ প্রধানমন্ত্রীর
নয়াদিল্লি, ২৪ নভেম্বর, ২০১৮
কর্ণাটকের মান্ডিয়ায় এক বাস দুর্ঘটনায় যাত্রীদের প্রাণহানির ঘটনায় শোক প্রকাশ করেছেন প্রধানমন্ত্রী শ্রী নরেন্দ্র মোদী।
তিনি বলেন, “কর্ণাটকের মান্ডিয়ায় বাস দুর্ঘটনায় আমি গভীরভাবে শোকাহত। মৃতদের পরিবার-পরিজনকে সমবেদনা জানি। দুঃখের এই মুহূর্তে ভগবান তাঁদের শক্তি দিন”।
CG/PM/SB…
(Visitor Counter : 82
যোগাযোগওতথ্যপ্রযুক্তিমন্ত্রক
দেবী দুর্গার নয়টি রূপ সম্বলিত বিশেষ স্মারক ডাকটিকিট
কলকাতা, ২৩ অক্টোবর, ২০২০
দুর্গাপুজো উপলক্ষে ডাক বিভাগের পশ্চিমবঙ্গ সার্কেল দেবী দুর্গার ৯টি অবতারের ওপর আলাদা আলাদা বিশেষ ডাকটিকিট প্রকাশ করার সিদ্ধান্ত নিয়েছে। নবরাত্রি উপলক্ষে ১৭-২৫শে অক্টোবর প্রতিদিন সংশ্লিষ্ট দিনের আরাধ্য দেবীর ওপর এই ডাকটিকিট প্রকাশ হচ্ছে। এই বিশেষ কভারগুলি কলকাতা জিপিও, পশ্চিমবঙ্গ সার্কেলের অন্যান্য ফিলাটেলিক ব্যুরোতে পাওয়া যাবে। এছাড়াও, নতুন দিল্লির সংসদ মার্গের প্রধান ডাকঘরেও আগ্রহী ব্যক্তিরা এগুলি পাবেন। একসঙ্গে ৯টি ডাকটিকিটও পাওয়া যাচ্ছে। ভারতীয় সংস্কৃতির এই অনন্য নিদর্শন বিদেশের গ্রাহকরা www.epostoffice.gov.in- এই অনলাইন পোর্টালের মাধ্যমে পাবেন।
CG/CB/SB
(Visitor Counter : 36
স্বাস্থ্যওপরিবারকল্যাণমন্ত্রক
রাজ্য ও কেন্দ্রশাসিত অঞ্চলগুলিকে ২২.৪৬ কোটির বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চলগুলির কাছে ১.৮৪ কোটির বেশি টিকার ডোজ রয়েছে
নতুনদিল্লী, ২৮শে মে, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। তবে নমুনা পরীক্ষা, সংক্রমিতদের শনাক্ত করা, চিকিৎসার ব্যবস্থা করা এবং যথাযথ কোভিড আচরণবিধিও মেনে চলতে হবে। রাজ্য ও কেন্দ্রশাসিত অঞ্চলগুলি চাইলে নিজেরাও কোভিড টিকা সংগ্রহ করতে পারে।
মুক্তভাবে দ্রুততার সঙ্গে কোভিড-১৯ টিকাকরণ অভিযানের তৃতীয় পর্যায় পয়লা মে থেকে শুরু হয়েছে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৫০ শতাংশ কেন্দ্র সংগ্রহ করছে। এই টিকা রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ২২,৪৬,০৮,০১০টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। এরমধ্যে খরচ হয়েছে ২০,৪৮,০৪,৮৫৩ টি ডোজ দেওয়া হয়েছে। রাজ্য ও কেন্দ্রশাসিত অঞ্চলগুলির কাছে এখনও ১,৮৪,৯২, ৬৭৭ টি টিকার ডোজ আছে। আগামী ৩ দিনে ৩,২০,৩৮০ টি টিকার ডোজ রাজ্য ও কেন্দ্রশাসিত অঞ্চলগুলিকে পাঠানো হবে।
CG/CB
(Visitor Counter : 147
প্রধানমন্ত্রীরদপ্তর
জম্মু-কাশ্মীরে চিকিৎসা শিক্ষায় নতুন যুগের সূচনা হওয়ায় প্রশংসা প্রধানমন্ত্রীর
সরকার জম্মু-কাশ্মীরের ২০টি জেলা হাসপাতালে ২৬৫টি ডিএনবি স্নাতকোত্তর মেডিকেল আসনে মঞ্জুরি দিয়েছে
নয়াদিল্লি, ০৮ নভেম্বর, ২০২২
প্রধানমন্ত্রী শ্রী নরেন্দ্র মোদী জম্মু-কাশ্মীরে চিকিৎসা শিক্ষায় নতুন যুগের সূচনা হওয়ায় প্রশংসা করেছেন। প্রধানমন্ত্রী ২০টি জেলা সরকারি হাসপাতালে ২৬৫টি ডিএনবি স্নাতকোত্তর মেডিকেল আসন মঞ্জুর করার সরকারি সিদ্ধান্তের প্রশংসা করেছেন। তিনি বলেন, জম্মু-কাশ্মীরের যুবক-যুবতীদের সক্ষম করে তুলতে এবং চিকিৎসা পরিকাঠামোর আরো উন্নয়নের জন্য এই পদক্ষেপ বিশেষ গুরুত্বপূর্ণ।
কেন্দ্রীয় স্বাস্থ্য ও পরিবার কল্যাণ মন্ত্রী শ্রী মনসুখ মান্ডব্য-এর ট্যুইট শেয়ার করে প্রধানমন্ত্রী ট্যুইটে বলেন;
“এটি জম্মু-কাশ্মীরের যুবক-যুবতীদের সক্ষম করে তুলতে ও সেখানকার চিকিৎসা পরিকাঠামো আরো মজবুত করার লক্ষ্যে এক গুরুত্বপূর্ণ পদক্ষেপ!”
PG/PM/NS
(
রেলমন্ত্রক
কোভিড-১৯ সংক্রমণের বিরুদ্ধে লড়াইয়ে লকডাউন চলাকালীন ভারতীয় রেল ছোট আকারের অত্যাবশ্যকীয় পণ্য সামগ্রী পরিবহণে বিশেষ পণ্যবাহী ট্রেন চালাবে
নয়াদিল্লি, ২৯ মার্চ, ২০২০
কোভিড-১৯ উদ্ভূত পরিস্থিতিতে পণ্য ও অত্যাবশ্যকীয় সামগ্রীর সরবরাহ অব্যাহত রাখতে ভারতীয় রেল দেশ জুড়ে বিশেষ পণ্যবাহী ট্রেন চালানোর সিদ্ধান্ত নিয়েছে। নাগরিকদের অত্যাবশ্যকীয় পণ্যের চাহিদা পূরণে রেলের এই সিদ্ধান্ত।
বর্তমান পরিস্থিতিতে চিকিৎসা সামগ্রী সরঞ্জাম, খাদ্য সামগ্রী, ছোট মাপের পার্সেলবন্দি করে দেশের বিভিন্ন প্রান্তে লকডাউন চলাকালীন সময়ে পৌঁছে দেওয়া অত্যন্ত জরুরি। এই চাহিদার বিষয়টিকে বিবেচনায় রেখে ভারতীয় রেল দ্রুত পরিবহণের জন্য পার্সেল ভ্যান চালানোর সিদ্ধান্ত নিয়েছে। উল্লেখ করা যেতে পারে, স্বরাষ্ট্র মন্ত্রক লকডাউন চলাকালীন সময়ে দেশে যাবতীয় পণ্য সামগ্রী সরবরাহের ওপর থেকে নিষেধাজ্ঞা তুলে নিয়েছে। বিশেষ এই পার্সেল ট্রেন চালানোর উদ্দেশ্যই হ’ল – বিভিন্ন গুরুত্বপূর্ণ সামগ্রী স্বল্প পরিমাণে হলেও দ্রুত বিভিন্ন প্রান্তে পৌঁছে দেওয়া।
রেলের বিভিন্ন জোন পার্সেল ট্রেন পরিষেবা শুরু করার ব্যাপারে পরিকল্পনা গ্রহণ করেছে। ইতিমধ্যেই এ ধরনের ট্রেন চালানোর ব্যাপারে সংশ্লিষ্ট গ্রাহক পক্ষকে অবগত করতে বিভিন্ন মাধ্যমে বিজ্ঞাপন প্রচার করা হচ্ছে।
রেলের পক্ষ থেকে জানানো হয়েছে, মোট ৮টি পার্সেল ট্রেন গত ২২শে মার্চ থেকে চালানো হচ্ছে। এছাড়াও, এ ধরনের ট্রেনের রুট বাড়িয়ে ২০টি করা হচ্ছে।
দক্ষিণ-পূর্ব রেলের পার্সেল ট্রেনগুলি সাঁকরাইল গুডস্ টার্মিনাল ইয়ার্ড/শালিমার থেকে কল্যাণ রুটে চলবে; সাঁকরাইল গুডস্ টার্মিনাল ইয়ার্ডস থেকে নিউ গুয়াহাটি গুডস্ শেড রুটে চলবে; সাঁকরাইল গুডস্ টার্মিনাল ইয়ার্ডস থেকে বেঙ্গালুরু। এছাড়াও, নিউ দিল্লি-গুয়াহাটি, নিউ দিল্লি-মুম্বাই সেন্ট্রাল, নিউ দিল্লি-কল্যাণ, নিউ দিল্লি-হাওড়া, চন্ডীগড়-জয়পুর, কোয়াম্বাটোর-প্যাটেলনগর-কোয়াম্বাটোর, কোয়াম্বাটোর-জয়পুর-কোয়াম্বাটোর, সালেম-ভাতিন্ডা প্রভৃতি রুটে চলাচল করবে।
CG/BD/SB
(Visitor Counter : 99
প্রধানমন্ত্রীরদপ্তর
প্রথম কোয়াড্রিল্যাটেরাল জোট নেতৃত্বের ভার্চুয়াল বৈঠকে প্রধানমন্ত্রীর উদ্বোধনী ভাষণ
নতুন দিল্লি, ১২ মার্চ, ২০২১
মহামান্যগণ আপনাদের,
রাষ্ট্রপতি বাইডেন,
প্রধানমন্ত্রী মরিসন, এবং
প্রধানমন্ত্রী সুগা,
বন্ধুদের মধ্যে উপস্থিত হতে পেরে খুব ভালো লাগছে!
আমি এই উদ্যোগের জন্য রাষ্ট্রপতি বাইডেনকে ধন্যবাদ জানাচ্ছি।
মহামান্যগণ,
আমারা আমাদের গণতান্ত্রিক মূল্যবোধের মাধ্যমে ঐক্যবদ্ধ এবং উন্মুক্ত ও সমন্বিত ভারত-প্রশান্ত মহাসাগরীয় অঞ্চলের জন্য প্রতিশ্রুতিবদ্ধ।
আজ আমাদের এজেন্ডা হল - টিকা, জলবায়ু পরিবর্তন এবং উদীয়মান প্রযুক্তি ক্ষেত্র - বিশ্বের ভালোর জন্য একটি শক্তিশালী কোয়াড্রিল্যাটেরাল জোট বা চতুর্দেশীয় অক্ষশক্তি তৈরি করা।
আমি এই ইতিবাচক দৃষ্টিভঙ্গিটিকে ভারতের প্রাচীন দর্শন 'বসুধৈব কুটুম্বকম'-এর সম্প্রসারিত রূপ হিসেবে দেখছি, যার অর্থ হল বিশ্বকে এক পরিবার হিসেবে দেখা।
মূল্যবোধকে ভাগ করে নেওয়ার মাধ্যমে আমাদের এগিয়ে যেতে হবে এবং সুরক্ষিত, স্থিতিশীল ও সমৃদ্ধশালী ভারত-প্রশান্ত মহাসাগরীয় অঞ্চলের বিকাশের জন্য আমাদের আগের চেয়েও অনেক বেশি একযোগে কাজ করতে হবে।
আজকের এই শীর্ষ সম্মেলন দেখিয়ে দিয়েছে যে, কোয়াড্রিল্যাটেরাল জোটের যুগ এগে গেছে।
এটি আগামী দিনে এই অঞ্চলে স্থিতিশীলতার গুরুত্বপূর্ণ স্তম্ভ হিসেবে অবস্থান করবে।
ধন্যবাদ।
প্রধানমন্ত্রীরদপ্তর
প্রধানমন্ত্রী ১৭ই ফেব্রুয়ারী তামিলনাডুতে তেল ও গ্যাস ক্ষেত্রে গুরুত্বপূর্ণ কয়েকটি প্রকল্প জাতির উদ্দেশে উৎসর্গ ও শিলান্যাস করবেন
নতুন দিল্লি, ১৫ই ফেব্রুয়ারী, ২০২১
প্রধানমন্ত্রী শ্রী নরেন্দ্র মোদী ১৭ই ফেব্রুয়ারী বিকেল ৪টে ৩০ মিনিটে ভিডিও কনফারেন্সের মাধ্যমে তামিলনাডুতে তেল ও গ্যাস ক্ষেত্রের গুরুত্বপূর্ণ কয়েকটি প্রকল্প জাতির উদ্দেশে উৎসর্গ ও শিলান্যাস করবেন। প্রধানমন্ত্রী রামানাথপুরম – থুঠুকুড়ি প্রাকৃতিক গ্যাস পাইপলাইন ও মানালিতে অবস্থিত চেন্নাই পেট্রোলিয়াম কর্পোরেশন লিমিটেডের গ্যাসোলিন ডিসালফারাইরেজেশন ইউনিটটি জাতির উদ্দেশে উৎসর্গ করবেন। তিনি নাগাপট্টিনমে কাবেরী উপত্যাকা সংশোধনাগারের শিলান্যাসও করবেন। এই প্রকল্পগুলি দেশের আর্থ - সামাজিক উন্নয়ন ঘটাবে। দেশ, জ্বালানি ক্ষেত্রে আত্মনির্ভরতার দিকে এগিয়ে যাবে। তামিলনাডুর রাজ্যপাল ও মুখ্যমন্ত্রী এবং পেট্রোলিয়াম ও প্রাকৃতিক গ্যাস মন্ত্রী এই অনুষ্ঠানে উপস্থিত থাকবেন।
প্রকল্পগুলি সম্পর্কে –
এন্নোড় – থিরুভল্লুর – বেঙ্গালুরু – পুডুচেরী – নাগাপট্টিনম – মাদুরাই – তুতিকোরিন প্রাকৃতিক গ্যাস পাইপলাইনের ১৪৩ কিলোমিটার দীর্ঘ রামানাথপুরম – থুঠুকুড়ি শাখায় পাইপ বসাতে ৭০০ কোটি টাকা খরচ হয়েছে। এর সাহায্যে ওএনজিসি গ্যাস ক্ষেত্রগুলি থেকে প্রাকৃতিক গ্যাস উত্তোলন করে বিভিন্ন শিল্প সংস্থা ও বাণিজ্যিক উপভোক্তাদের সরবরাহ করবে।
মানালির চেন্নাই পেট্রোলিয়াম কর্পোরেশন লিমিটেড  –এর গ্যাসোলিন ডিসালফারাইজেশন ইউনিটটি নির্মাণে ব্যয় হয়েছে ৫০০ কোটি টাকা। এখান থেকে ৮ পিপিএম -এর কম সালফার যুক্ত পরিবেশ বান্ধব গ্যাসোলিন উৎপাদিত হবে। এর ফলে সালফার নিঃসরণের হার কমবে এবং স্বচ্ছ পরিবেশ গড়ে তুলতে সুবিধা হবে।
নাগাপট্টিনমে কাবেরী উপত্যকায় শোধনাগার গড়ে তোলা হবে। এটি ইন্ডিয়ান অয়েল কর্পোরেশন লিমিটেড এবং সিপিসিএল যৌথভাবে নির্মাণ করবে। এখান থেকে বছরে ৯০ লক্ষ মেট্রিক টন জ্বালানী উৎপাদন করা যাবে। পুরো প্রকল্প নির্মাণে ব্যয় হবে ৩১,৫০০ কোটি টাকা। এই শোধনাগার থেকে বিএস – ৬ মানের মোটর স্পিরিট ও ডিজেল ছাড়াও পলিপ্রোপিলিন উৎপাদিত হবে।
পেট্রোলিয়ামওপ্রাকৃতিকগ্যাসমন্ত্রক
টোকিও অলিম্পিকে ব্রোঞ্জ পদক জয়ী পুরুষ হকি দলের ১১ জন পিএসপিবি খেলোয়াড়কে সম্বর্ধনা দিয়েছেন শ্রী হরদীপ সিং পুরী
নতুন দিল্লি, ১৩ অগাস্ট, ২০২১
কেন্দ্রীয় পেট্রোলিয়াম ও প্রাকৃতিক গ্যাস এবং আবাসন ও নগর বিষয়ক মন্ত্রী শ্রী হরদীপ সিং পুরী আজ টোকিও অলিম্পিকে ব্রোঞ্জ পদক জয়ী ভারতীয় পুরুষ হকি দলের ১১ জন খেলোয়াড়কে সম্বর্ধনা দিয়েছেন । এই ১১ জন খেলোয়াড় পেট্রোলিয়াম স্পোর্টস প্রমোশন বোর্ড -র হকি ক্রীড়াবিদ । তারা পেট্রোলিয়াম এবং প্রাকৃতিক গ্যাস মন্ত্রকের বিভিন্ন রাষ্ট্রায়ত্ত সংস্থায় কর্মরত রয়েছেন । এদিন এই সম্বর্ধনা অনুষ্ঠানে পেট্রোলিয়াম ও প্রাকৃতিক গ্যাস এবং শ্রম ও কর্মসংস্থান মন্ত্রকের প্রতিমন্ত্রী শ্রী রামেশ্বর তেলিও উপস্থিত ছিলেন ।
এদিন অনুষ্ঠানে আনন্দ ও উচ্ছাস প্রকাশ করে শ্রী পুরী জানান, ৪১ বছর পর ভারতের হকি তারকারা ব্রোঞ্জ পদক জিতেছে, যা দেশের কাছে এক গৌরবময় অধ্যায় । তিনি এই ১১ জন খেলোয়াড়ের প্রত্যেককে ১৫ লক্ষ টাকা করে দেওয়া হবে বলে ঘোষণা করেছেন । মন্ত্রী আরও জানান, টোকিও অলিম্পিকে অসাধারণ সাফল্যের জন্য এই খেলোয়াড়দের নিজ নিজ প্রতিষ্ঠানের পক্ষ থেকে একটি আউট অফ টার্ন পদোন্নতি দেওয়া হবে । শ্রী পুরী বলেন, পেট্রোলিয়াম ও প্রাকৃতিক গ্যাস মন্ত্রক হকি ক্ষেত্রের ইতিহাসে জায়গা করে নিয়েছে । তিনি বলেন, পেট্রোলিয়াম স্পোর্টস প্রোমোশন বোর্ড  ১৫টি রাষ্ট্রায়ত্ত সংস্থার সহযোগিতায় ক্রীড়াক্ষেত্রের উন্নতি সাধনে এবং খেলোয়াড়দের বৃত্তি প্রদানে ও উৎসাহ যোগাতে নিরন্তর কাজ করে চলেছে । এরই ফলস্বরূপ পেট্রোলিয়াম ক্ষেত্র থেকে এবছর টোকিও অলিম্পিকে ৬টি শাখায় ২২ জন খেলোয়াড় অংশ নিয়েছেন । শ্রী পুরী আরও জানান যে, ভারতীয় খেলোয়াড়রা তাদের সেরা দক্ষতার পরিচয় দিয়েছে । আগামী দিনে অলিম্পিকে আরও পদক আসবে বলেও আশাপ্রকাশ করেন তিনি । মহিলা হকি দল যেভাবে দক্ষতার পরিচয় দিয়েছে, তার জন্যও তিনি অভিনন্দন জানান । খেলোয়াড়দের এই প্রচেষ্টায় সরকার পূর্ণ সহযোগিতা দেবে বলেও আশ্বাস দেন মন্ত্রী ।
অনুষ্ঠানে উপস্থিত শ্রী তেলি বলেন, হকি দেশের একটি জনপ্রিয় খেলা । এখন গ্রাম থেকে শহর সর্বত্রই এই খেলা প্রসার লাভ করেছে । তিনি বলেন, ভারতীয় পুরুষ ও মহিলা হকি দল উভয়ই দেশের জন্য সম্মান অর্জন করেছে । অনুষ্ঠানে পেট্রোলিয়াম ও প্রাকৃতিক গ্যাস মন্ত্রকের সচিব শ্রী তরুণ কাপুর ছাড়াও অন্যান্য বিশিষ্ট ব্যক্তিবর্গ উপস্থিত ছিলেন ।
CG/SS/RAB
(Visitor Counter : 145
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১১২ কোটি ১ লক্ষ অতিক্রম করেছে
গত ২৪ ঘণ্টায় ৫৭ লক্ষ ৪৩ হাজারেরও বেশী মানুষ টিকা নিয়েছেন
কোভিড মুক্ত হওয়ার হার বর্তমানে ৯৮.২৬ শতাংশ
গত ২৪ ঘণ্টায় নতুন করে সংক্রমিত হয়েছেন ১১ হাজার ২৭১ জন
ভারতে সক্রিয় সংক্রমিতের সংখ্যা ১ লক্ষ ৩৫ হাজার ৯১৮
সাপ্তাহিক সংক্রমিতের হার ১.০১ শতাংশ, যা গত ৫১ দিন ধরে ২ শতাংশের নীচে রয়েছে
নয়াদিল্লি, ১৪ নভেম্বর, ২০২১
দেশে এ পর্যন্ত ১,১২,০১,০৩,২২৫টি টিকার ডোজ দেওয়া হয়েছে। গতকাল টিকা দেওয়া হয়েছে ৫৭,৪৩,৮৪০ জনকে।
স্বাস্থ্য কর্মীদের মধ্যে ১,০৩,৮০,৪১৭ জন টিকার প্রথম ডোজ এবং ৯৩,২৫,৭৫৬ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৭৪,০১৪ জন প্রথম ডোজ এবং ১,৬১,৬৪,৪৪৯ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ৪৩,১৮,৭০,৭০৯ জন এবং দ্বিতীয় ডোজ পেয়েছেন ১৬,৮৯,৯৮,০৫৮ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৭,৮১,০৬,৮৭৫ জন। আর দ্বিতীয় ডোজ পেয়েছেন ১০,৪৪,৩৯,১২৫ জন। যাঁদের বয়স ৬০-এর ওপরে তাঁদের মধ্যে ১১,১৬,১৩,৮৮২ জন প্রথম ডোজ এবং ৭,০৮,২৯,৯৪০ জন দ্বিতীয় ডোজ পেয়েছেন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ১১ হাজার ৩৭৬ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৩৮ লক্ষ ৩৭ হাজার ৮৫৯ জন সুস্থ হয়ে উঠেছেন। জাতীয় আরোগ্য লাভের হার ৯৮.২৬ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ১১ হাজার ২৭১ জন। গত ১৪০ দিন ধরে নতুন করে সংক্রমিত হচ্ছেন ৫০ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে।
দেশে সক্রিয় সংক্রমিতের সংখ্যা নিম্নমুখী। বর্তমানে ১ লক্ষ ৩৫ হাজার ৯১৮ জন চিকিৎসাধীন। দেশে মোট সংক্রমিতের মাত্র ০.৩৯ শতাংশ চিকিৎসাধীন। ২০২০-র মার্চের পর এই হার সর্বনিম্ন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গত ২৪ ঘন্টায় ১২ লক্ষ ৫৫ হাজার ৯০৪টি নমুনা পরীক্ষা করা হয়েছে। এ পর্যন্ত দেশে ৬২ কোটি ৩৭ লক্ষ ৫১ হাজার ৩৪৪টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের হার নিম্নমুখী। বর্তমানে এই হার ১.০১ শতাংশ এবং দৈনিক সংক্রমণের হার ০.৯ শতাংশ। গত ৪১ দিন ধরে দৈনিক সংক্রমণের হার ২ শতাংশের কম আর ৭৬ দিন ধরে ৩ শতাংশের কম।
CG/CB/SB
(Visitor Counter : 83